text: Fagforening: Som at tisse i bukserne
  04 september 2013 kl. 17.30
  Dansk Metal i Sønderborg råder slagteriarbejderne til at stemme nej. Aftalen er som at tisse i bukserne.
  - Det varmer her og nu - men når det blive koldt bagefter, er det ikke sikkert at det er så sjovt, siger Jesper Lund, formand for Dansk Metal i Sønderborg.
  Dansk Metal i Sønderborg synes, at aftalen mellem slagteriarbejder, deres fagforening NNF og Danish Crown ikke nødvendigvis sikrer den enkeltes job.
  - Hvis der havde stået en garanti, så synes jeg, det var i orden siger Jesper Lund.
  Hos kollegerne i 3F har det et andet syn på aftalen. I deres øjne kan løsningen være den helt rigtige for slagteriarbejderne.
  - Hvis det er det, der skal til på nogen arbejdspladser for at vi kan fortsætte fremadrettet, så kan det være en god ide, siger næstformand Steve Bælting, 3F, Sønderborg.
  